50 Jaar gelede in Die Burger | 13 November 1971 | Netwerk24
50 Jaar gelede in Die Burger | 13 November 1971
Huurbeheer in SA onder die soeklig: 'n Algehele nuwe benadering en toepassing van huurbeheer kan spruit uit die bevindinge van die kommissie van ondersoek wat deur die regering aangestel is om alle aspekte van die Wet op Huurgelde te ondersoek.
Wolboerdery gaan ondersoek word: Die regering gaan 'n komitee aanstel om die wolboere se probleme te ondersoek . . . vanweë wolboere se swak geldelike posisie weens langdurige droogtes, lae wolpryse, stygende plaasuitgawes en die moontlikheid van grootskeepse ontwrigting in die wolstreke.
Kreefinspekteur met dood gedreig: Die polisie het gister die huis van mnr. Christo Engelbrecht, 'n seevissery-inspekteur, dopgehou nadat iemand gedreig het om hom dood te skiet . . . Een van die mense wat mnr. Engelbrecht aangekeer het, mnr. G.J. Beukman, het eergister op Durbanville vermoedelik selfmoord gepleeg 'n dag nadat hy in die hof verskyn het op aanklagte ingevolge die Wet op Seevisserye.